Badza (hoe in English) mudziyo kana kuti turuzi rinoshandiswa kutimba, kuchera nekusakura. Badza rine mupinyi kana kuti mubato wakareba zviri pakati pe 0.5-1.0m; kune rimwe divi rebadza kunenge kune gwati resimbi rinopfekerwako rakachinjikana nemupinyi. Gwati resimbi iri ndiro rinotemeswa pasi kana kuchiitwa mabasa ekuchera, kutimba kana kusakura. Mhando dzemapadza dinosanganisira: chikuruwo, chifengu. Chikuruwo zvinoreva badza rasakara rapera gwati resimbi racho rinochera. Aka kanodanwa zvakare kuti: chimwango, kakuruwo kana kuti kaserima. MuZimbabwe mune mazita emhuri ane chekuita nebadza anosanganisira: Badza, Nyabadza, Badzarigere, Chikuruwo. Gwao, magwao (Old hoe) kureva gwau kana badza rasakara. Vamwe vangati mugwau. Zvichida ndipo panobva zita rokuti Mugawu? Muyangwa kana muvangwa (ridge on metal article). Kukaraura (Scratch ground with a hoe). Kuchera, kutsa kana kupanda (to dig). Kuambura (to dig, groundnuts, nyimo etc.) apa zvichireva kuchera nzungu kana nyimo. Makwai makadzi manomwe aya unozoatora kubva munyara yangu kuti aite chapupu kwendiri, kuti ndini ndakatsa ichi chinyuka. (Genesis 21:30 Bhaibheri reChiNdau). Badza harinyepi. A hoe tells no lies. Ungokutukira badza ungokupa hupfumi.